 Geesta kalena Wasiirka Madaxtooyada JSL Maxamuud Xaashi ayaa ka waramay kulan uu la yeeshay xubno ka socda Golaha guurtida oo hawlo nabadeed u jooga gobolkaasi waxaanu yidhi Maanta sidoo kale waxaan xafiiska gudoomiyaha gobolka Sanaag kula kulmay xubnihii golaha guurtidu ay u soo direen dhex-dhexaadinta dadka walaalaha ah ee shaqaaqadu Ceel-afweyn ku dhex martay, arrintaas oo Xukuumaddu ku hawlanayd muddo dheer gacan adagna ay ku qabatay, xubanahaa golaha Guurtida oo soo gaadhay caasimada gobolka Sanaag ee Ceerigaabo, dhawr maalmood ka dibna ku noqon doona Ceel-afweyn, iyada oo ay hada deegaamada oo dhan ka socdaan qaadashadii kaadhka diiwaangalintu. 